भोपाल. मध्य प्रदेश रोज सोसायटी कार्यकारिणी समिति की बैठक पिछले दिनों आयोजित की गई। इस बैठक में गमलों की पुरस्कार राशि को बढ़ाकर प्रथम पारितोषिक 100 रु. व द्वितीय पारितोषिक 50 रुपए कर दिया गया है। यह राशि इसलिए बढ़ाई गई है कि प्रतियोगिता में ज्यादा से ज्यादा गमले भाग ले सकें।
सोसायटी के सचिव एसएस गद्रे के अनुसार इसी तरह बगीचों की पुरस्कार राशि बढ़ाकर अब प्रथम 250 रुपए व द्वितीय 150 रुपए कर दी है। उम्मीद है कि इससे उत्साहित होकर और अधिक प्रतियोगी भाग लेंगे। उन्होंने कहा कि जिन लोगो ने अब तक अपने पुरस्कार कप या शील्ड वापस नहीं की है, उन्हें भी जल्द से जल्द ट्राफी व शील्ड लौटा देना चाहिए।
जज किस प्रकार करेंगे बगीचों का निरीक्षण
बैठक में गुलाब विशेषज्ञों ने यह भी जानकारी दी कि प्रतियोगिता में शामिल होने वाले बगीचों को जज किस प्रकार निरीक्षण करते हैं। यह जानकारी न होने के कारण बगीचा बनाने वाले कई लोग प्रतियोगिता में शामिल नहीं हो पाते हैं। इस बारे में कई लोग विशेषज्ञों से पूछ भी चुके हैं। इस जानकारी के अनुसार यह सोचें कि हम क्या करें,जिससे निर्णायक अच्छे नंबर देंगे। सबसे पहले सावधानियां बरतनी हैं निर्णायकों के आने से पहले।
सबसे पहले बगीचे की साफ सफाई करें। पूरे बगीचे में किसी तरह का कोई कचरा नहीं होना चाहिए. गुलाब के पेड़ पर सूखे फूल या पत्तियां नहीं होनी चाहिए। बगीचा अगर छत पर है तो सभी गमलों की पुताई होना चाहिए। अगर जमीन में हैं तो क्यारियों के किनारे एक लाइन में होने चाहिए। जमीन या गमले की गुड़ाई होना जरुरी है। साथ ही किसी भी पौधे में कोई बीमारी न हो। पौधों से कोई सरकस न निकल रहे हों।
hin_Deva hin_Deva hin_Deva hin_Deva hin_Deva